Guanosiinimonofosfaatti

Guanosiinimonofosfaatti eli GMP eli guanyylihappo (C10H14N5O8P) on nukleotidi, jonka nukleosidiosana on guanosiini. Yhdiste on osa RNA-molekyyliä.

Eliöt biosyntetisoivat guanosiinimonofosfaattia inosiinimonofosfaatista. Inosiinimonofosfaatista muodostuu ensin ksantosiinimonofosfaattia inosiinimonofosfaattidehydrogenaasin vaikutuksesta. Guanosiinimonofosfaattisyntaasi katalysoi ksantosiinimonofosfaatin muuntumista guanosiinimonofosfaatiksi. Myös guaniinista muodostuu guanosiinimonofosfaattia. Teollisesti yhdistettä eristetään sardiineista tai hiivauutteesta.

Guanosiinimonofosfaattia ja sen suoloja esimerkiksi natriumguanylaattia käytetään elintarvikkeissa arominvahventimina. Yhdisteen E-koodi on E626.

 Lähteet 

 Aiheesta muualla 
Kyoto Encyclopedia of Genes and Genomes (KEGG): Guanosine monophosphate 

Luokka:Nukleotidit
Luokka:Arominvahventeet